
Az interneten meghirdetett magyarországi üzleti és vezetői coach képzések vizsgálata

Kulcsszavak: coaching; coach képzés;
Dolgozatom célja az volt, hogy feltérképezzem az interneten meghirdetett üzleti (business) és felsővezetői (executive) coach képzéseket, azokat a lehető legtöbb szempont szerint vizsgáljam, valamint hogy kidolgozzak egy olyan szempontrendszert, mely alapján kiválasztható a számomra összességében legmegfelelőbb ilyen tárgyú képzés.
Dolgozatom első részében, a szakirodalmi összefoglalásban bemutatom a coaching történetét kezdetektől napjainkig, nemzetközi és hazai kutatások alapján vázolom jelenlegi helyzetét, valamint helyét az emberi erőforrás menedzsmentben. Bemutatom a coaching résztvevőit – a coachot és ügyfelét, a coacheet –, áttekintettem a különböző szakirodalmi megközelítéseket, megfogalmazásokat, igyekszem minél közelebbi képet adni a coaching jelentéséről.
Ezután áttekintést adok a coaching típusairól, módszereiről, a jelenleg használatos legismertebb modellekről, valamint bemutatok néhány alkalmazható eszközt. Ismertetem a coaching folyamat fázisait is.
A következő részben bemutatom kutatásom folyamatát, részletesen vázolom módszertanát és eredményeit.
Ahhoz, hogy célomat elérjem, és meg tudjak határozni egy szempontrendszert a számomra legmegfelelőbb képzés kiválasztásához, az internetem kezdtem meg kutatásomat meghatározott szempontok szerint. A vizsgálat előre haladtával ezen szempontokat bővítettem, majd a képzések honlapjairól, illetve e-mailes és telefonos kapcsolatfelvétel alapján beszereztem a szükséges információkat.
A következő fázisban a képzésekről összegyűjtött adatokat a meghatározott kritériumok szerint kiértékelem és elemzem.
Meghatározok egy olyan – objektív és szubjektív elemeket is tartalmazó – szempontrendszert, mely alapján bárki által – saját igényeihez mérten – kiválasztható a legmegfelelőbb képzés.
Ahhoz, hogy a végső rangsort felállítsam, először kritériumonként rangsorolom a képzéseket, majd ezek összegzésével és egy pontozási rendszer alkalmazásával felállítom saját rangsoromat, végül kiválasztottam a számomra legelőnyösebb képzést.
Végezetül összegzem eredményeimet és megteszem megállapításaimat.



